**Dôvodová správa**

**A. Všeobecná časť**

Návrh zákona o dopravných prostriedkoch a prepravných prostriedkoch používaných na prepravu skaziteľných potravín a o zmene a doplnení niektorých zákonov (ďalej len „návrh zákona“) predkladá podľa plánu legislatívnych úloh vlády Slovenskej republiky na rok 2022 (bod B.1. uznesenia vlády Slovenskej republiky č. 15 z 12. januára 2022) Ministerstvo dopravy a výstavby Slovenskej republiky (ďalej len „ministerstvo dopravy“) v spolupráci s Ministerstvom pôdohospodárstva a rozvoja vidieka Slovenskej republiky.

V roku 1983 Československo pristúpilo k Dohode o medzinárodných prepravách skaziteľných potravín a o špecializovaných prostriedkoch určených na tieto prepravy (ATP) (ďalej len „dohoda ATP“), ktorá bola v zbierke zákonov zverejnená ako vyhláška ministra zahraničných vecí č. 61/1983 Zb. K tejto dohode automaticky pristúpila aj Slovenská republika, pričom sa v súčasnosti uplatňuje len nepriamo, keď sa od cestných vozidiel pri preprave skaziteľných potravín vyžaduje, aby plnili požiadavky dohody ATP (§ 12 ods. 16 vyhlášky Ministerstva dopravy a výstavby Slovenskej republiky č. 134/2018 Z. z., ktorou sa ustanovujú podrobnosti o prevádzke vozidiel v znení neskorších predpisov).

K dohode ATP v súčasnosti pristúpilo 52 štátov.

Cieľom predkladaného návrhu zákona je zabezpečenie vydávania poverenia na vykonávanie skúšok dopravného prostriedku alebo prepravného prostriedku a na osvedčovanie dopravného prostriedku alebo prepravného prostriedku podľa dohody ATP a zabezpečenie vydávania dokladov pre dopravné prostriedky a prepravné prostriedky podľa dohody ATP.

Súčasťou návrhu zákona sú aj sprievodné novely súvisiacich zákonov v čl. II až V, a to zákona Slovenskej národnej rady č. 372/1990 Zb. o priestupkoch v znení neskorších predpisov, zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov, zákona č. [514/2009 Z. z.](https://www.slov-lex.sk/pravne-predpisy/SK/ZZ/2009/514/) o doprave na dráhach v znení neskorších predpisov a zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov.

Predložený návrh zákona nebude mať vplyv na rozpočet verejnej správy, má pozitívny a negatívny vplyv na podnikateľské prostredie, nebude mať vplyv na informatizáciu spoločnosti, nemá sociálne vplyvy, nemá vplyvy na životné prostredie, nemá vplyvy na služby verejnej správy pre občana a ani vplyvy na manželstvo, rodičovstvo a rodinu. Vyhodnotenie vybraných vplyvov je uvedené v doložke vybraných vplyvov.

Návrh zákona sa nepredkladá do vnútrokomunitárneho pripomienkového konania, pretože nejde o technický predpis.

Návrh zákona je v súlade s Ústavou Slovenskej republiky, s ústavnými zákonmi a nálezmi Ústavného súdu Slovenskej republiky, so zákonmi a ostatnými všeobecne záväznými právnymi predpismi platnými v Slovenskej republike, s medzinárodnými zmluvami, ktorými je Slovenská republika viazaná, ako aj s právom Európskej únie.

**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Návrh zákona o dopravných prostriedkoch a prepravných prostriedkoch používaných na prepravu skaziteľných potravín a o zmene a doplnení niektorých zákonov |
| **Predkladateľ (a spolupredkladateľ)** |
| Ministerstvo dopravy Slovenskej republikyMinisterstvo pôdohospodárstva a rozvoja vidieka Slovenskej republiky |
| **Charakter predkladaného materiálu** |[ ]  Materiál nelegislatívnej povahy |
|  |[x]  Materiál legislatívnej povahy |
|  |[ ]  Transpozícia práva EÚ |
|  |
| **Termín začiatku a ukončenia PPK** | *-* |
| **Predpokladaný termín predloženia na pripomienkové konanie** | *Slov-Lex: LP/2022/816**od 29. novembra 2022**do 19. decembra 2022* |
| **Predpokladaný termín začiatku a ukončenia ZP\*\***  | *od 22. decembra 2022**do 29. decembra 2022* |
| **Predpokladaný termín predloženia na rokovanie vlády SR\*** | *Február 2023* |
|  |
| 1. **Definovanie problému**
 |
| V roku 1983 Československo pristúpilo k Dohode o medzinárodných prepravách skaziteľných potravín a o špecializovaných prostriedkoch určených na tieto prepravy (ATP) (ďalej len „dohoda ATP“), ktorá bola v zbierke zákonov zverejnená ako vyhláška ministra zahraničných vecí č. 61/1983 Zb. K tejto dohode automaticky pristúpila aj Slovenská republika, pričom sa v súčasnosti uplatňuje len nepriamo, keď sa od cestných vozidiel pri preprave skaziteľných potravín vyžaduje, aby plnili požiadavky dohody ATP (§ 12 ods. 16 vyhlášky Ministerstva dopravy a výstavby Slovenskej republiky č. 134/2018 Z. z., ktorou sa ustanovujú podrobnosti o prevádzke vozidiel v znení neskorších predpisov).K dohode ATP v súčasnosti pristúpilo 52 štátov.V súčasnosti neexistuje právna úprava, ktorá by umožňovala poverovanie osôb na vykonávanie skúšok ATP a osvedčovanie dopravných prostriedkov a prepravných prostriedkov podľa dohody ATP. |
| 1. **Ciele a výsledný stav**
 |
| Cieľom predkladaného návrhu zákona je zabezpečenie vydávania poverenia na vykonávanie technickej služby overovania , ktorá vykonáva skúšky dopravných prostriedkov a prepravných prostriedkov podľa dohody ATP a vydáva príslušné osvedčenia pre dopravné prostriedky a prepravné prostriedky podľa dohody ATP. |
| 1. **Dotknuté subjekty**
 |
| Technická služba overovania, výrobcovia dopravných prostriedkov a prepravných prostriedkov na prepravu skaziteľných potravín, prevádzkovatelia dopravných prostriedkov a prepravných prostriedkov na prepravu skaziteľných potravín. |
| 1. **Alternatívne riešenia**
 |
| Alternatívne riešenia neboli posudzované, pretože Slovenská republika pristúpila k dohode ATP a je potrebné zabezpečiť vykonávanie tejto dohody ATP, ako napríklad zabezpečiť vydávanie poverenia na vykonávanie technickej služby overovania a zabezpečenie vydávania dokladov podľa dohody ATP pre dopravné prostriedky a prepravné prostriedky. |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | [x]  **Áno** | [ ]  **Nie** |
| Vykonávací právny predpis bude vydaný na základe splnomocňovacieho ustanovenia v § 16 návrhu zákona. Upravené budú podrobnosti o návrhu na osvedčenie ATP dopravného prostriedku alebo prepravného prostriedku, podrobnosti o návrhu na udelenie poverenia na vykonávanie technickej služby overovania, rozsah evidovaných údajov pri skúškach ATP, rozsah evidovaných údajov pri osvedčovaní ATP dopravného prostriedku a prepravného prostriedku, podrobnosti o vydávaní, odoberaní a evidencii preukazov kontrolóra, o postupe pri vrátení preukazu kontrolóra v prípade úmrtia kontrolóra a o oznamovaní odcudzenia, poškodenia alebo straty preukazu kontrolóra, náležitosti a vzor preukazu kontrolóra. |
| 1. **Transpozícia práva EÚ**
 |
| Navrhovanou právnou úpravou sa nevykonáva transpozícia smerníc Európskej únie. |
| 1. **Preskúmanie účelnosti**
 |
| Preskúmanie účinnosti a účelnosti- návrhu zákona sa vykoná v roku 2025 vzhľadom na prechodné ustanovenia v § 16.Keďže v súčasnosti neexistuje právna úprava, ktorá by umožňovala poverovanie osôb na vykonávanie skúšok ATP a osvedčovanie ATP, hlavný kritériom na preskúmanie bude počet vydaných poverení na vykonávanie technickej služby overovania. Ďalším kritériom bude počet vydaných osvedčení ATP technickou službou overovania. |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky. |
| 1. **Vybrané vplyvy materiálu**
 |
| **Vplyvy na rozpočet verejnej správy** |[ ]  **Pozitívne** |[x]  **Žiadne** |[ ]  **Negatívne** |
|  z toho rozpočtovo zabezpečené vplyvy,  v prípade identifikovaného negatívneho  vplyvu |[ ]  Áno |[ ]  Nie |[ ]  Čiastočne |
| **v tom vplyvy na rozpočty obcí a vyšších územných celkov** |[ ]  **Pozitívne** |[x]  **Žiadne** |[ ]  **Negatívne** |
| z toho rozpočtovo zabezpečené vplyvy,v prípade identifikovaného negatívneho vplyvu |[ ]  Áno |[ ]  Nie |[ ]  Čiastočne |
| **Vplyvy na podnikateľské prostredie** |[x]  **Pozitívne** |[ ]  **Žiadne** |[x]  **Negatívne** |
|  z toho vplyvy na MSP |[ ]  Pozitívne |[ ]  Žiadne |[x]  Negatívne |
|  Mechanizmus znižovania byrokracie  a nákladov sa uplatňuje: |[x]  Áno |  |  |[ ]  Nie |
| **Sociálne vplyvy** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na životné prostredie** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na informatizáciu spoločnosti** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** |[ ]  **Pozitívne** |[x]  **Žiadne** |[ ]  **Negatívne** |
|  **vplyvy na procesy služieb vo verejnej správe** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |
| --- | --- | --- | --- |
| **Vplyvy na manželstvo, rodičovstvo a rodinu** |[ ]  **Pozitívne** |[x]  **Žiadne** |[ ]  **Negatívne** |

|  |
| --- |
| 1. **Poznámky**
 |
| Návrh zákona v § 2 ods. 2 návrhu zákona predpokladá, že ak činnosť technickej služby overovania nebude mať kto vykonávať (nebude platné poverenie), tak minimálne činnosť osvedčovania ATP musí zabezpečiť štát, v tomto prípade ministerstvo. Keďže v súčasnosti túto činnosť zabezpečuje Technický a skúšobný ústav Piešťany š.p., predpokladáme, že túto činnosť bude vykonávaná týmto ústavom aj po ukončení prechodného ustanovenia uvedenom v § 16. Keďže ide len o akúsi „poistku“, v súčasnosti nepredpokladáme, že by mala byť využitá. Z tohto dôvodu predpokladáme, že návrh zákona nebude mať žiadny vplyv na rozpočet verejnej správy. V súvislosti s prijatím návrhu zákona bude vydané minimálne jedno poverenie na vykonávanie činnosti technickej služby overovania, za čo budú vybraté správne poplatky, ktoré budú mať minimálny pozitívny vplyv na rozpočet verejnej správy, ktorý vyhodnocujeme ako zanedbateľný vplyv. |
| 1. **Kontakt na spracovateľa**
 |
| Ministerstvo dopravy Slovenskej republikySekcia cestnej dopravy a pozemných komunikáciíŠtátny dopravný úradIng. Ľubomír Moravčík, PhD. – lubomir.moravcik@mindop.sk  |
| 1. **Zdroje**
 |
| Ministerstvo dopravy Slovenskej republiky pri vypracovaní doložky vybraných vplyvov vychádzalo z vlastných odhadov, odhadov Technického a skúšobného ústavu Piešťany, š.p. a tiež zo štatistík Ministerstva vnútra Slovenskej republiky. |
| 1. **Stanovisko Komisie na posudzovanie vybraných vplyvov z PPK č. ..........**

(v prípade, ak sa uskutočnilo v zmysle bodu 8.1 Jednotnej metodiky) |
|

|  |  |  |
| --- | --- | --- |
| [ ]  **Súhlasné**  | [ ]  **Súhlasné s návrhom na dopracovanie** | [ ]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:** |
| 1. **Stanovisko Komisie na posudzovanie vybraných vplyvov zo záverečného posúdenia č. 306/2022** (v prípade, ak sa uskutočnilo v zmysle bodu 9.1. Jednotnej metodiky)
 |
|

|  |  |  |
| --- | --- | --- |
| [x]  **Súhlasné**  | [ ]  **Súhlasné s  návrhom na dopracovanie** | [ ]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:**Komisia neuplatňuje k materiálu pripomienky ani odporúčania. |

**Analýza vplyvov na podnikateľské prostredie**

**Názov materiálu:** Návrh zákona o dopravných prostriedkoch a prepravných prostriedkoch používaných na prepravu skaziteľných potravín a o zmene a doplnení niektorých zákonov

**Predkladateľ:** Ministerstvo dopravy Slovenskej republiky

Ministerstvo pôdohospodárstva a rozvoja vidieka Slovenskej republiky

**3.1 Náklady regulácie**

***3.1.1 Súhrnná tabuľka nákladov regulácie***

*Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov.*

*Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na* [*webovom sídle MH SR*](https://www.mhsr.sk/podnikatelske-prostredie/lepsia-regulacia/regulacne-zatazenie/kalkulacka-nakladov-regulacie)*, (ďalej len „Kalkulačka nákladov“):*

|  |  |  |
| --- | --- | --- |
| ***TYP NÁKLADOV*** | **Zvýšenie nákladov v € na PP** | **Zníženie nákladov v € na PP** |
| *A. Dane, odvody, clá a poplatky*,*ktorých cieľom je znižovať negatívne externality* | *0* | *0* |
| *B. Iné poplatky* | *3 500* | *0* |
| *C. Nepriame finančné náklady* | *0* | *0* |
| *D. Administratívne náklady* | *15 085* | *0* |
| ***Spolu = A+B+C+D*** | ***18 585*** | ***0*** |
|  ***z toho*** |  |  |
| *E. Vplyv na mikro, malé a stredné podniky* | *0* | *0* |
| *F. Úplná harmonizácia práva EÚ* | *0* | *0* |
|  |
| ***VÝPOČET mechanizmu znižovania byrokracie a nákladov*** | ***IN*** | ***OUT*** |
| ***G. Náklady okrem výnimiek = B+C+D-F*** | ***18 585*** | ***0*** |

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **P.č.** | **Zrozumiteľný a stručný opis regulácie vyjadrujúci dôvod zvýšenia/zníženia nákladov na PP** | **Číslo normy**(zákona, vyhlášky a pod.) | **Lokalizácia** (§, ods.) | **Pôvod regulácie:**SK/EÚ úplná harm./EÚ harm. s možnosťou voľby | **Účinnosť****regulácie** | **Kategória dotk. subjektov** | **Počet subjektov v dotk. kategórii**  | **Počet subjektov MSP v dotk. kategórii**  | **Vplyv na 1 podnik. v €** | **Vplyv na kategóriu dotk. subjektov v €** | **Druh vplyvu**In (zvyšuje náklady) / Out (znižuje náklady**)** |
| 1 | udelenie poverenia na vykonávanie skúšok ATP a osvedčovania ATP | návrh zákona | § 3 | SK | 01.07.23 | právnická osoba |  1  |  -  | 109 | 109 | In (zvyšuje náklady) |
| 2 | protokol o skúškach dopravného prostriedku alebo prepravného prostriedku | návrh zákona | § 2 ods. 2 | SK | 01.07.23 | výrobca dopravného prostriedku alebo prepravného prostriedku |  2  |  N  | 1 334 | 2 668 | In (zvyšuje náklady) |
| 3 | osvedčovanie ATP dopravného prostriedku alebo prepravného prostriedku na základe osvedčenia o schválení typu | návrh zákona | § 6 ods. 1 | SK | 01.07.23 | prevádzkovateľ dopravného prostriedku alebo prepravného prostriedku |  400  |  N  | 35 | 13 844 | In (zvyšuje náklady) |
| 4 | osvedčovanie ATP dopravného prostriedku alebo prepravného prostriedku - osvedčovanie ATP bez osvedčenia o schválení typu alebo osvedčovanie ATP pri predĺžení platnosti | návrh zákona | § 6 ods. 1 | SK | 01.07.23 | prevádzkovateľ dopravného prostriedku alebo prepravného prostriedku |  200  |  N  | 10 | 1 964 | In (zvyšuje náklady) |
|  |  |  |  |  |  |  |  |  |  |  |  |

***Doplňujúce informácie k spôsobu výpočtu vplyvov jednotlivých regulácií na zmenu nákladov***

*Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Nepriame finančné náklady, D. Administratívne náklady). Rozčleňte ich a vypočítajte v súlade s metodickým postupom.*

1. ***udelenie poverenia na vykonávanie skúšok ATP a osvedčenia ATP***

Za udelenie poverenia sa vyberá správny poplatok vo výške 100 eur, ktorý sa platí jednorazovo pri podaní žiadosti. Rovnako ide aj o administratívny náklad spojený s podaním žiadosti.

1. ***protokol o skúškach dopravného prostriedku alebo prepravného prostriedku***

Protokol o skúškach dopravného prostriedku alebo prepravného prostriedku platí výrobca technickej službe overovania. Ide o priamy náklad, ktorý v súčasnosti stojí 2100 eur bez DPH. Vo výpočte bola započítaná aj DPH a použila sa suma 2600 eur. V súčasnosti sa podľa interných zdrojov Technického a skúšobného ústavu Piešťany, š.p. takýchto skúšok vykoná ročne v počte 2.

1. ***osvedčovanie ATP dopravného prostriedku alebo prepravného prostriedku na základe osvedčenia o schválení typu***

Osvedčovanie ATP dopravného prostriedku alebo prepravného prostriedku na základe osvedčenia o schválení typu platí prevádzkovateľ tohto prostriedku. Ide o priamy náklad, ktorý v súčasnosti stojí 160 eur bez DPH. Vo výpočte bola započítaná aj DPH a použila sa suma 200 eur. V súčasnosti sa podľa interných zdrojov Technického a skúšobného ústavu Piešťany, š.p. takéto osvedčovanie ATP vykoná ročne v počte 400.

1. ***osvedčovanie ATP dopravného prostriedku alebo prepravného prostriedku – osvedčovanie ATP bez osvedčenia o schválení typu alebo osvedčovanie ATP pri predĺžení platnosti***

Osvedčovanie ATP dopravného prostriedku alebo prepravného prostriedku (osvedčovanie ATP bez osvedčenia o schválení typu alebo osvedčovanie ATP pri predĺžení platnosti) platí prevádzkovateľ tohto prostriedku. Ide o priamy náklad, ktorý v súčasnosti stojí 490 eur bez DPH. Vo výpočte bola započítaná aj DPH a použila sa suma 600 eur. V súčasnosti sa podľa interných zdrojov Technického a skúšobného ústavu Piešťany, š.p. takéto osvedčovanie ATP vykoná ročne v počte 200.

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

*Uveďte formu konzultácií vrátane zdôvodnenia jej výberu a trvanie konzultácií, termíny stretnutí. Uveďte spôsob oslovenia dotknutých subjektov, zoznam konzultujúcich subjektov, tiež link na webovú stránku, na ktorej boli konzultácie zverejnené.*

*Uveďte hlavné body konzultácií a ich závery.*

*Uveďte zoznam predložených alternatívnych riešení problematiky od konzultujúcich subjektov, ako aj návrhy od konzultujúcich subjektov na zníženie nákladov regulácií na PP, ktoré neboli akceptované a dôvod neakceptovania.*

*Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie.*

Pred samotným začiatkom legislatívneho procesu prebehli konzultácie s Úradom pre normalizáciu, metrológiu a skúšobníctvo Slovenskej republiky, Ministerstvom pôdohospodárstva a rozvoja vidieka Slovenskej republiky, Štátnou veterinárnou a potravinou správou, Odborom dopravnej polície Prezídia Policajného zboru a Technickým a skúšobným ústavom Piešťany, š.p., kde bola stanovená potreba vypracovania samostatného návrhu zákona, ktorý by upravil podmienky pre udelenie poverenia technickej služby overovania dopravných prostriedkov a prepravných prostriedkov a osvedčovania dopravných prostriedkov a prepravných prostriedkov v zmysle dohody ATP.

Ministerstvo dopravy Slovenskej republiky o príprave právneho predpisu zverejnili predbežnú informáciu na informačnom a právnom portály Slov-Lex (PI/2022/187) v období od 11. augusta 2022 do 24. augusta 2022. O konzultácie neprejavil záujem žiadny podnikateľský subjekt.

Ministerstvo dopravy Slovenskej republiky vykonalo cielené konzultácie pri príprave návrhu zákona s nasledovnými podnikateľskými subjektami a združeniami zastupujúcimi podnikateľské subjekty:

* Technický a skúšobný ústav Piešťany, š.p., ktorý v súčasnosti vykonáva činnosť technickej služby overovania (skúšky a osvedčovanie podľa dohody ATP),
* podnikateľský subjekt, ktorý prejavil záujem vykonávať skúšky podľa dohody ATP, ale tento subjekt si neželá byť menovaný,
* združenie ČESMAD Slovakia ako zástupca prevádzkovateľov dopravných prostriedkov a prepravných prostriedkov.

Ani jeden z uvedených subjektov nevzniesol zásadné námietky alebo iné alternatívne riešenia. Konzultácie splnili svoj účel.

**3.3 Vplyvy na konkurencieschopnosť a produktivitu**

*Dochádza k vytvoreniu resp. k zmene bariér na trhu?*

*Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)?*

*Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)?*

*Ovplyvní dostupnosť základných zdrojov (financie, pracovná sila, suroviny, mechanizmy, energie atď.)?*

*Ovplyvňuje zmena regulácie inovácie, vedu a výskum?*

*Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?*

***Konkurencieschopnosť:***

*Na základe uvedených odpovedí zaškrtnite a popíšte, či materiál konkurencieschopnosť:*

*X zvyšuje ☐ nemení ☐ znižuje*

V súčasnosti činnosť technickej služby overovania v Slovenskej republike vykonáva len Technický a skúšobný ústav Piešťany, š.p. Prijatím návrhu zákona sa umožní, aby túto činnosť vykonávali aj iné podnikateľské subjekty, ak splnia predpísané požiadavky. V oblasti technickej služby overovania sa pre podnikateľské subjekty zvyšuje konkurencieschopnosť.

Pre prevádzkovateľov dopravných prostriedkov a prepravných prostriedkov vykonávajúcich prepravy skaziteľných potravín nedochádza k žiadnej zmene, keďže dopravné prostriedky a prepravné prostriedky museli mať osvedčenie podľa dohody ATP aj v súčasnosti. Pre podnikateľské subjekty v tejto oblasti nedochádza k zmene konkurencieschopnosti.

***Produktivita:***

*Aký má materiál vplyv na zmenu pomeru medzi produkciou podnikov a ich nákladmi?*

*Na základe uvedenej odpovede zaškrtnite a popíšte, či materiál produktivitu:*

*☐ zvyšuje X nemení ☐ znižuje*

Návrh zákona nemá vplyv na produktivitu.

**3.4 Iné vplyvy na podnikateľské prostredie**

*Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte. Patria sem:*

1. *sankcie alebo pokuty, ako dôsledok porušenia právne záväzných ustanovení;*
2. *vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;*
3. *regulované ceny podľa zákona č. 18/1996 Z. z. o cenách;*
4. *iné vplyvy, ktoré predpokladá materiál, ale nemožno ich zaradiť do častí 3.1 a 3.3.*

Návrh zákona zavádza v § 12 a v § 13 správne delikty a poriadkové pokuty pre výrobcov dopravného prostriedku a prepravného prostriedku, pre technickú službu overovania a pre toho, kto vykonáva skúšky ATP a osvedčovania ATP bez príslušného poverenia.

**§ 12**

**Správne delikty**

1. Ministerstvo uloží pokutu od 1 000 eur do 30 000 eur
2. technickej službe overovania, ak poruší povinnosť podľa § 5 ods. 1 alebo ods. 2,
3. výrobcovi dopravného prostriedku alebo prepravného prostriedku, ak poruší povinnosť podľa § 7 ods. 1 až 3,
4. tomu, kto vykonáva skúšky a osvedčovania bez príslušného poverenia podľa tohto zákona.
5. Pri určení výšky pokuty podľa odseku 1 ministerstvo prihliada najmä na závažnosť, čas trvania a následky protiprávneho konania a na opakované porušenie povinností podľa tohto zákona.
6. Pokutu možno uložiť do dvoch rokov odo dňa, keď sa ministerstvo dozvedelo o porušení povinnosti, najneskôr však do piatich rokov odo dňa, keď k porušeniu povinnosti došlo.
7. Pokuta je splatná do 15 dní odo dňa, keď rozhodnutie o jej uložení nadobudlo právoplatnosť. Pokuta sa musí uhradiť na platobný účet uvedený v rozhodnutí o uložení pokuty. Pokuty sú príjmom štátneho rozpočtu.
8. Pri opätovnom porušení povinnosti možno pokutu podľa odseku 1 uložiť opakovane. Ak v lehote do dvoch rokov odo dňa nadobudnutia právoplatnosti rozhodnutia o uložení pokuty dôjde k opätovnému porušeniu povinnosti, za ktorú bola pokuta uložená podľa odseku 1, možno uložiť pokutu až do trojnásobku hornej hranice pokuty podľa odseku 1.

**§ 13**

**Poriadkové pokuty**

1. Ministerstvo uloží poriadkovú pokutu vo výške
2. 300 eur tomu, kto poruší povinnosť poskytnúť súčinnosť podľa [§ 10 ods. 2](https://www.slov-lex.sk/pravne-predpisy/SK/ZZ/2018/106/20230520.html#paragraf-146.odsek-2),
3. 600 eur výrobcovi dopravného prostriedku alebo prepravného prostriedku, ak poruší povinnosť podľa § 7 ods. 4,
4. 1 500 eur kontrolovanej osobe, ak neposkytne súčinnosť podľa [§ 9 ods. 13](https://www.slov-lex.sk/pravne-predpisy/SK/ZZ/2018/106/20230520.html#paragraf-143.odsek-11) alebo [ods. 14](https://www.slov-lex.sk/pravne-predpisy/SK/ZZ/2018/106/20230520.html#paragraf-143.odsek-12) zodpovedajúcu oprávneniam kontrolórov vykonávajúcich štátny odborný dozor, alebo ak v určených termínoch nesplní povinnosti uložené v  protokole z vykonania štátneho odborného dozoru.
5. Pri opätovnom porušení povinnosti možno poriadkovú pokutu podľa odseku 1 uložiť opakovane.
6. O viacerých poriadkových pokutách tej istej osoby sa rozhodne a poriadková pokuta sa uloží vo viacerých samostatných konaniach vedených osobitne pre každé porušenie povinnosti. Samostatné konania o poriadkových pokutách nie je možné spojiť do spoločného konania.
7. Poriadkovú pokutu možno uložiť do jedného roka odo dňa, keď sa ministerstvo dozvedelo o porušení povinnosti, najneskôr však do dvoch rokov odo dňa, keď k porušeniu povinnosti došlo.
8. Poriadková pokuta je splatná do 15 dní odo dňa, keď rozhodnutie o jej uložení nadobudlo právoplatnosť. Poriadková pokuta sa musí uhradiť formou platby na platobný účet uvedený v rozhodnutí o uložení poriadkovej pokuty. Poriadkové pokuty sú príjmom štátneho rozpočtu.

Iné vplyvy ako správne delikty a poriadkové pokuty na podnikateľské prostredie neboli identifikované.

**Doložka zlučiteľnosti**

**návrhu zákona s právom Európskej únie**

1. **Navrhovateľ návrhu zákona:**

Ministerstvo dopravy Slovenskej republiky

Ministerstvo pôdohospodárstva a rozvoja vidieka Slovenskej republiky

1. **Názov návrhu zákona:**

Návrh zákona o dopravných prostriedkoch a prepravných prostriedkoch používaných na prepravu skaziteľných potravín a o zmene a doplnení niektorých zákonov

1. **Predmet návrhu zákona je upravený v práve Európskej únie:**

Vzhľadom na to, že predmet návrhu zákona nie je upravený v práve Európskej únie, body 4 a 5 sa nevypĺňajú.

**B. Osobitná časť**

**K čl. I**

K § 1

Vymedzuje sa predmet návrhu zákona a rozsah pôsobnosti pozitívnym vymedzením. Účelom návrhu zákona je predovšetkým vytvoriť podmienky na to, aby sa zabezpečilo vykonávanie skúšok dopravného prostriedku alebo prepravného prostriedku (ďalej len „skúška“) a osvedčovanie dopravného prostriedku alebo prepravného prostriedku (ďalej len „osvedčovanie“) v súlade s dohodou ATP. Návrh zákona tiež ustanovuje zadefinovanie technickej služby overovania, povinnosti pre výrobcu dopravného prostriedku alebo prepravného prostriedku a pôsobnosť orgánov verejnej správy a zodpovednosť za porušenie povinností ustanovených týmto zákonom, teda sankcie.

K § 2

Definuje sa pojem technická služba overovania, ktorá musí spĺňať zákonom ustanovené požiadavky, aby jej ministerstvo dopravy vydalo poverenie na vykonávanie skúšok a na osvedčovanie dopravného prostriedku alebo prepravného prostriedku v súlade s dohodou ATP.

Zároveň sa v odseku 2 ustanovuje oprávnenie ministerstva vykonávať osvedčovanie v prípade, ak nie je udelené poverenie technickej službe overovania, keďže samotné doklady podľa dohody ATP by nemal kto vydať. Skúšky dopravného prostriedku alebo prepravného prostriedku by aj tak musela vykonať technická služba overovania v inom štáte, ktorá týmto štátom bola oznámená Európskej hospodárskej komisii.

K § 3

Tento paragraf ustanovuje, za akých podmienok môže ministerstvo dopravy udeliť poverenie na výkon skúšok a osvedčovania (ďalej len „poverenie“).

Významným atribútom je požiadavka na osvedčenia o akreditácii skúšobného laboratória, ktorou sa preukáže požadovaný výkon skúšky a osvedčovania. Ďalšími požiadavkami je finančná spoľahlivosť, odborná spôsobilosť, nezávislosť a bezúhonnosť. Technická služba overenia musí tiež disponovať technickým vybavením na vykonávanie činnosti a tiež aj stavbou, kde bude táto činnosť vykonávaná.

V odsekoch 2 až 8 sú definované podrobnosti na finančnú spoľahlivosť, odbornú spôsobilosť, nezávislosť a bezúhonnosť a to definíciou, kedy je daná podrobnosť splnená a ako sa preukazuje.

V odseku 9 je definované, čo obsahuje žiadosť na udelenie poverenia, pričom ide o údaje a doklady preukazujúce splnenie podmienok ustanovených v predošlých odsekoch predmetného ustanovenia.

V odsekoch 10 a 11 sú uvedené podrobnosti na vydanie samotného poverenia. Poverenie udelí ministerstvo dopravy, ak sú splnené podmienky prepísané v odsekoch 1 až 9. V poverení môžu byť určené ďalšie podmienky na vykonávanie skúšky a osvedčovania, napríklad oznámiť ministerstvu dopravy začiatok vykonania skúšky; vždy pôjde o podmienky ktoré súvisia priamo  výkonom skúšok a osvedčovania. Platnosť poverenia sa obmedzí na rovnaký dátum, ako je obmedzená platnosť osvedčenia o akreditácii, keďže mať platnú akreditáciu je nevyhnutnou podmienkou na získanie poverenia.

V odseku 12 je ustanovená povinnosť ministerstva dopravy oznámiť technickú službu overovania v orgánoch Európskej hospodárskej komisie Organizácie Spojených národov (ďalej len „Európska hospodárska komisia“) v Ženeve, kde sa zverejňuje zoznam takto oznámených osôb.

K § 4

Tento paragraf vymedzuje podmienky pre zmenu, pozastavenie, zrušenie a zánik poverenia a podmienky na predĺženie platnosti poverenia.

V odseku 1 je upravená zmena poverenia na žiadosť držiteľa poverenia; ustanovenie reaguje aj na skutočnosť, že počas trvania platnosti poverenia môžu nastať skutočnosti, ktoré si vyžiadajú zmenu poverenia. Ak nastanú dôvody uvedené v návrhu zákona, odsek 2 dáva ministerstvu dopravy oprávnenie pozastaviť platnosť poverenia na čas, kým nebudú nedostatky preukázateľne odstránené alebo do vykonania uložených opatrení na nápravu. V odseku 3 sa ustanovuje povinnosť ministerstvu dopravy zrušiť poverenie, ak nastanú dôvody uvedené v návrhu zákona alebo môže dôjsť k zániku poverenia z dôvodu, že nastane v návrhu zákona uvedená skutočnosť, ktorá jeho zánik spôsobí (odsek 4). Platnosť poverenia je možné predĺžiť za zákonom stanovených podmienok (odsek 5), pričom odsek 6 ustanovuje ako sa pri predĺžení platnosti poverenia postupuje. V odsekoch 7 a 8 sa ustanovujú výnimky zo Správneho poriadku, kedy odvolanie pri pozastavení platnosti poverenia nemá odkladný účinok a pri zrušení poverenia na základe vlastnej žiadosti držiteľa poverenia nie je prípustné odvolanie.

K § 5

Ustanovujú sa povinnosti technickej služby overovania. Technická služba overovania zabezpečuje činnosti súvisiace s vykonávaním skúšok podľa dohody ATP. V súvislosti s tým vystavuje protokoly o skúškach a vedie evidenciu vydaných protokolov. Technická služba overovania zabezpečuje tiež osvedčovanie. V súvislosti s tým vystavuje osvedčenie, štítok a rozlišovaciu značku a vedie ich evidenciu. Technická služba overovania je povinná požiadať o zmenu v udelenom poverení, ak dôjde k zmene podmienok na udelenie poverenia alebo v údajoch a dokladoch predložených k žiadosti na udelenie poverenia. Všetky vykonávané činnosti technická služba overovania môže vykonávať len v súlade s udelenou akreditáciou a s udeleným poverením.

V súvislosti s evidenciou vystavených protokolov o skúškach a vydanými dokladmi technická služba overovania eviduje údaje a doklady, ktorých rozsah ustanovuje všeobecne záväzný právny predpis a niektoré osobné údaje, ktorých rozsah priamo ustanovuje odsek 2.

K § 6

Ustanovuje sa spôsob osvedčovania dopravných prostriedkov a prepravných prostriedkov určených na prepravu skaziteľných potravín.

V odseku 1 sa ustanovuje, že o osvedčovanie žiada jeho prevádzkovateľ. V súvislosti s tým na vlastné náklady vykoná skúšky podľa dohody ATP v ktorejkoľvek technickej službe overovania, ktorá je oznámená v orgánoch Európskej hospodárskej komisie.

V odseku 2 je definované, čo obsahuje žiadosť o osvedčovanie, pričom podrobnosti ustanoví všeobecne záväzný právny predpis (vyhláška).

V odseku 3 sa ustanovuje oprávnenie pre technickú službu overovania, aby pred osvedčovaním mala oprávnenie požadovať pristavenie dopravného prostriedku alebo prepravného prostriedku na overenie, či spĺňa alebo nespĺňa požiadavky podľa dohody ATP. Toto oprávnenie sa môže uplatniť napríklad pri zistených nezrovnalostiach v dokumentácii pri dovoze dopravného prostriedku alebo prepravného prostriedku dovezeného z iného členského štátu, ktoré má platné osvedčenie podľa dohody ATP.

Odsek 4 stanovuje, že osvedčovaniu sa vyhovie, ak sú splnené predpísané požiadavky a ak dopravný prostriedok alebo prepravný prostriedok spĺňa požiadavky podľa dohody ATP.

Výsledkom osvedčovania dopravného prostriedku alebo prepravného prostriedku je podľa odseku 5 vydanie osvedčenia, štítku a rozlišovacej značky, ktorých vzor presne ustanovuje dohoda ATP. Odsek 6 ustanovuje, že platnosť osvedčenia, štítku a rozlišovacej značky je časovo obmedzená podľa dohody ATP, pričom po uplynutí platnosti je potrebné pre dopravný prostriedok alebo prepravný prostriedok nové osvedčovanie a vydá sa nové osvedčenie, štítok a rozlišovacia značka.

V odsekoch 7 a 8 sú ustanovené podrobnosti o tom, že po uplynutí platnosti štítku a rozlišovacej značky musia byť z dopravného prostriedku alebo prepravného prostriedku odstránené. Za odstránenie je zodpovedný priamo prevádzkovateľ dopravného prostriedku alebo prepravného prostriedku, čo znamená, že štítok a aj rozlišovacia značka sa musí z dopravného prostriedku alebo prepravného prostriedku zdemontovať (odstrániť).

V odseku 9 je ustanovený postup vydania dokladov, ak dôjde k preregistrácii dopravného prostriedku alebo prepravného prostriedku dovezeného na Slovensko z iného zmluvného štátu. Platí zásada, že osvedčenie, štítok a rozlišovacia značka sa vydáva v štáte, kde je dopravný prostriedok alebo prepravný prostriedok registrovaný. Pri preregistrácii medzi zmluvnými štátmi platí lehota šesť mesiacov na vydanie nového osvedčenia, štítku a rozlišovacej značky.

K § 7

Ustanovujú sa povinnosti výrobcu dopravných a prepravných prostriedkov.

V odseku 1 je povinnosť výrobcu dopravného prostriedku alebo prepravného prostriedku označiť ho výrobným štítkom podľa dohody ATP, ak je určený na prepravu skaziteľných potravín.

V odseku 2 je ustanovený postup pri sériovo vyrábaných dopravných prostriedkoch alebo prepravných prostriedkoch, ktoré boli odskúšané podľa dohody ATP a ustanovuje sa, aké doklady má vydať výrobca dopravného prostriedku alebo prepravného prostriedku (kópiu protokolu o skúške považovaného za schválenie typu a vyhlásenie o tom, že dopravný prostriedok alebo prepravný prostriedok je vyrobený v zhode s týmto protokolom). V súvislosti s týmto postupom je v odseku 3 stanovené, že výrobca si vedie evidenciu sériovo vyrobených dopravných prostriedkov alebo prepravných prostriedkov a zároveň si uchováva aj kópie vydaných vyhlásení.

V odseku 4 je ustanovené, že výrobca dopravného prostriedku alebo prepravného prostriedku je povinný kedykoľvek umožniť kontrolu overenia zhody výroby s dohodou ATP a znášať náklady s tým spojené.

K § 8

Ustanovuje sa pôsobnosť ministerstva dopravy. Ide o zoznam úloh a oprávnení ministerstva dopravy, ako vyplývajú z navrhovanej úpravy, ktoré sa vykonávajú týmto návrhom zákona.

K § 9

Ustanovuje sa výkon štátneho odborného dozoru, ktorý bude vykonávať ministerstvo dopravy.

Ustanovuje sa obsah štátneho odborného dozoru, v rámci ktorého orgán štátneho odborného dozoru dozerá ako kontrolované osoby (technická služba overovania, výrobcovia dopravných prostriedkov alebo prepravných prostriedkov a ďalšie fyzické osoby a právnické osoby) dodržiavajú tento návrh zákona. Podľa odseku 4 orgán štátneho odborného dozoru kontroluje aj osoby vykonávajúce činnosť podľa tohto návrhu zákona bez príslušného poverenia.

Orgán štátneho odborného dozoru podľa odseku 2 získava údaje formou kontroly na mieste, súčinnosťou s inými osobami, vyžiadaním informácií a stanovísk alebo z informačných systémov

Štátny odborný dozor podľa odseku 5 a 6 môžu vykonávať poverení zamestnanci ministerstva dopravy, ktorí majú preukaz kontrolóra. Na výkon štátneho odborného dozoru môžu byť na základe odseku 10 a písomného poverenia prizvané aj iné osoby najmä v záujme odborného posúdenia kontrolovaných skutočností a odborného výkonu niektorých úkonov súvisiacich so štátnym odborným dozorom.

Odseky 6 až 9 upravujú preukaz kontrolóra, teda doklad preukazujúci oprávnenie na vykonávanie štátneho odborného dozoru podľa § 9 ods. 5. Bližšie sa upravuje odobratie preukazu kontrolóra, povinnosti kontrolóra v prípade odcudzenia, poškodenia alebo strate preukazu kontrolóra a platnosť preukazu kontrolóra, pričom podrobnosti o preukaze kontrolóra a jeho vzor ustanoví všeobecne vydaný právny predpis vydaný podľa § 16.

Podľa odseku 11 sa štátny odborný dozor vykonáva podľa základných pravidiel kontrolnej činnosti ustanovených v zákone Národnej rady Slovenskej republiky č. 10/1996 Z. z. o kontrole v štátnej správe v znení neskorších predpisov, pričom odsek 12 ešte rozširuje rozsah týchto oprávnení. Ustanovenia odsekov 13 a 14 vymedzujú povinnosti kontrolovanej osoby.

V odsekoch 15 a 16 sa upravuje postup kontrolórov a prizvaných osôb pri oboznamovaní štatutárneho zástupcu kontrolovanej osoby s kontrolnými zisteniami ako aj s výsledkami štátneho odborného dozoru uvedenými v protokole alebo v zázname z vykonania štátneho odborného dozoru. Upravuje sa postup preverenia námietok ku kontrolným zisteniam a k výsledkom kontroly, ako aj spôsob ich vysporiadania.

Podľa odseku 17, ak kontrolóri zistia závažné nedostatky v činnosti kontrolovanej osoby predstavujúce vážne riziko ohrozenia verejného záujmu, sú oprávnení uložiť opatrenie na mieste, ktorým nariadia kontrolovanej osobe obmedzenie alebo pozastavenie činnosti.

Jednou z podmienok zabezpečenia objektivity kontrolnej činnosti je nezaujatosť kontrolórov a prizvaných osôb. V odsekoch 18 až 21 sú upravené podmienky v prípade pochybností o nezaujatosti. Kontrolované osoby môžu podávať písomné námietky na orgán dozoru, ak majú pochybnosti o nezaujatosti kontrolórov alebo prizvaných osôb. Zároveň ukladá povinnosť kontrolórom a prizvaným osobám, aby sami oznámili skutočnosti, ktoré by mohli spochybniť ich nezaujatosť. Zavedením tohto princípu sa vytvorili demokratické podmienky na ochranu tak kontrolovaných osôb, ako aj kontrolórov a prizvaných osôb v tých prípadoch, keď sa vyskytnú pochybnosti o ich nezaujatosti v kontrolnej činnosti. Postup vedúceho orgánu dozoru, alebo nim určenej osoby v rozhodovaní o takýchto námietkach upravuje odsek 22.

K § 10

V tomto paragrafe sú upravené základné pravidlá súčinnosti ministerstva dopravy podľa tohto návrhu zákona so štátnymi orgánmi, orgánmi územnej samosprávy a inými právnickými osobami, ktoré vykonávajú dozor alebo kontrolu podľa osobitných predpisov. Zakotvuje sa aj povinnosť pre osoby, ktoré majú podklady a informácie súvisiace s činnosťou štátneho odborného dozoru podľa tohto návrhu zákona, ich poskytnúť orgánu štátneho odborného dozoru.

K § 11

V odseku 1 sú upravené sankcie, ktorými sú: opatrenie na nápravu, obmedzenie alebo pozastavenie výkonu niektorej z povolených činností, zrušenie alebo zmena poverenia udeleného podľa tohto návrhu zákona a pokuta alebo poriadková pokuta. Uvedené sankcie môže orgán štátneho odborného dozoru uložiť kontrolovaným osobám za porušenie povinností ustanovených týmto návrhom zákona.

Podľa odseku 2 návrh zákona umožňuje orgánu štátneho odborného dozoru súbežne použiť všetky druhy sankcií, a to v závislosti od závažnosti a povahy zistených nedostatkov.

K § 12

V odseku 1 sú ustanovené skutkové podstaty správnych deliktov, ktorých sa môže dopustiť fyzická osoba ako aj právnická osoba a sadzba pokuty za správny delikt.

V odsekoch 2 až 4 sú uvedené pravidlá pri ukladaní pokút za správny delikt.

Účelom úpravy v odseku 2 je, aby správny orgán na základe voľnej úvahy určil výšku pokuty v rámci daného rozpätia.

V odseku 3 sa ustanovuje subjektívna dvojročná a objektívna päťročná lehota na uloženie pokuty. Uvedené lehoty sa ustanovujú v záujme právnej istoty účastníkov konania o správnom delikte a zásady že, správnu (administratívnu) sankciu možno uplatniť a uložiť len v primeranej lehote. Účel sankcie možno dosiahnuť len jej včasným uložením. Sankcia uložená po dlhom čase stráca funkciu prevencie a uplynutím dlhšieho času sa oslabuje aj sila a spoľahlivosť dôkazných prostriedkov. Z ustanovenia vyplýva, že správny orgán musí začať konanie tak, aby bolo právoplatne skončené najneskôr v posledný deň ustanovených lehôt, ináč zodpovednosť za správny delikt zaniká. Subjektívna dvojročná lehota môže plynúť len v rámci objektívnej päťročnej lehoty, čo znamená, že po uplynutí objektívnej päťročnej lehoty už nie možné začať konanie, ani v ňom pokračovať. Ak správny orgán konanie začal a v rámci uvedených lehôt právoplatne nerozhodol, konanie zastaví.

V odseku 4 sa upravuje splatnosť pokuty a spôsob jej úhrady.

V prípadoch opätovného porušenia povinností sa v odseku 5 navrhuje zvýšiť základnú sadzbu pokuty na trojnásobok hornej hranice pokuty, kedy správny orgán už pokutu uloží podľa tejto zvýšenej sadzby ako odstrašujúci účinok.

K § 13 a 14

V § 13 sa upravujú poriadkové pokuty, postup a lehoty na ukladanie pokút, splatnosť pokuty a forma úhrady; poriadkové pokuty sú príjmom štátneho rozpočtu.

Ustanovenia § 14 umožňujú správnemu orgánu využiť skrátenú formu správneho konania t. j. rozkazné konanie, ak je nepochybne preukázané, že osoba sa dopustila protiprávneho konania, ktorým porušila povinnosť podľa § 13 ods. 1.

K § 15

V odseku 1 sa vymedzuje vzťah tohto návrhu zákona k správnemu poriadku.

V nadväznosti na § 1 ods. 1 zákona č. 71/1967 Zb. o správnom konaní (správny poriadok) v znení zákona č. 527/2003 Z. z. sa v odseku 2 vymedzuje, na ktoré postupy a rozhodovania v oblasti verejnej správy sa nevzťahuje správny poriadok.

V odseku 3 sa vymedzuje, ktoré osobné údaje ako identifikačné údaje navrhovateľa sa uvádzajú na návrhoch podľa tohto návrhu zákona.

V odseku 4 sa v súlade s § 47 ods. 7 zákona č. 71/1967 Zb. o správnom konaní (správny poriadok) v znení neskorších predpisov ustanovuje, v ktorých prípadoch sa nevydáva rozhodnutie, ak sa účastníkovi konania vyhovelo v plnom rozsahu.

V odseku 5 sa ustanovujú špecifiká pri zrušení poverenia, ak v čase konania o zrušení poverenia prebieha nad navrhovateľom štátny odborný dozor.

V odseku 6 sa ustanovuje, akým spôsobom sa vydáva rozhodnutie o obmedzení alebo pozastavení činnosti podľa tohto návrhu zákona.

K § 16

Tento paragraf je splnomocňovacím ustanovením na vykonanie niektorých ustanovení návrhu zákona formou podzákonného právneho predpisu (vyhlášky).

K § 17

Ustanovuje sa prechodné ustanovenie podľa ktorého osoba, ktorá vykonáva skúšky a osvedčovanie bez vydaného poverenia podľa tohto návrhu zákona, môže túto činnosť vykonávať do 31. decembra 2024.

**K čl. II**

Tento článok obsahuje návrh novely zákona Slovenskej národnej rady č. 372/1990 Zb. o priestupkoch v znení neskorších predpisov.

[§ 22 ods. 1 písm. i)]

Medzi súčasné skutkové podstaty priestupku vodiča sa dopĺňa, že priestupkom je aj ak vodič použije vozidlo pri preprave skaziteľných potravín, ktoré neplní podmienky podľa dohody ATP. Zároveň sa v tomto písmene vykonávajú legislatívnotechnické úpravy, ktorými sa zosúlaďuje terminológia s § 45 ods. 2 zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov

**K čl. III**

Tento článok obsahuje návrh novely zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov.

K bodu 1 [Položka 67 nové písm. aa)]

Sadzobník správnych poplatkov sa dopĺňa o novú položku osvedčovanie dopravného prostriedku alebo prepravného prostriedku.

K bodu 2 [Položka 72a nové písm. i) až l)]

Sadzobník správnych poplatkov sa dopĺňa o nové položky týkajúce sa udeľovania poverenia a zmeny poverenia.

K bodu 3 [Položka 72a Poznámky]

Legislatívnotechnická úprava v súvislosti s novými písmenami v bode 2.

**K čl. IV**

Tento článok obsahuje novelu zákona č. [514/2009 Z. z.](https://www.slov-lex.sk/pravne-predpisy/SK/ZZ/2009/514/) o doprave na dráhach v znení neskorších predpisov.

K bodu 1 [§ 40 ods. 2 písm. d)]

 V súvislosti s prepravou skaziteľných potravín dráhovými vozidlami sa ustanovuje, že v rámci výkonu štátneho odborného dozoru sa zisťuje aj či železničný podnik pri preprave skaziteľných potravín používa dráhové vozidlo, ktoré spĺňa podmienky Dohody ATP.

K bodu 2 [§ 43 ods. 12 písm. c)]

 V súvislosti s prepravou skaziteľných potravín dráhovými vozidlami sa ustanovuje oprávnenie bezpečnostnému orgánu uložiť pokutu železničnému podniku, ktorý pri preprave skaziteľných potravín používa dráhové vozidlo, ktoré nespĺňa podmienky Dohody ATP.

**K čl. V**

Tento článok obsahuje novelu zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov.

[§ 57 ods.3 nové písm. c)]

Dopĺňa sa, že pri cestnej technickej kontrole sa kontroluje aj osvedčenie, štítok a rozlišovacia značka.

**K čl. VI**

Účinnosť návrhu zákona sa navrhuje od 1. júla 2023.

Bratislava 22. február 2023

**Eduard Heger v. r.**

predseda vlády

Slovenskej republiky

**Andrej Doležal v. r.**

minister dopravy

Slovenskej republiky